Cuneiform Tablet Kt 90/k 156 (TPAK 1 166)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
PUZUR₄-a-šur i-na tur₄-ḫu-mì-it a-na šu-a-nim iṣ-ba-at-ni-a-tí-ma um-ma šu-a-nim-ma a-na PUZUR₄-a-šur-ma 3.5 ma-na KÙ.BABBAR É i-na-a ú-šé-ṣí-a-kum a-na-ku qá-ta-tù-kà um-ma PUZUR₄-a-šur-ma 11 ku-ta-ni ša a-dí-na-ku-ni a-li um-ma šu-a-nim-ma a-na 2 ma-na 17.5 GÍN KÙ.BABBAR a-na 3 ḫa-am-ša-tim tù-ma-na a-qí-ip um-ma PUZUR₄-a-šur-ma KÙ.BABBAR lá KÙ.BABBAR-pì-i um-ma šu-a-nim-ma KÙ.BABBAR i-na KÙ.BABBAR ša tù-ma-na a-qí-pu 1 ma-na 10 GÍN KÙ.BABBAR al-qé 2 ma-na KÙ.BABBAR-áp-kà lé-qé um-ma PUZUR₄-a-šur-ma mì-na-ma KÙ.BABBAR lá-al-qé a-šar qá-ta-tí-a na-al-pu-ta-tí-ni a-na ṣí-ib-tim li-im-nu-ú-nim-ma ù a-na-ku KÙ.BABBAR lá-al-qé um-ma šu-a-nim-ma a-šar a-ta qé-pá-tí-ni 1 GÍN.TA ṣí-ib-tám tù-ṣa-áb a-šar a-na-ku a-qí-pu 1.5 GÍN.TA ṣí-ib-tám ú-ṣú-bu-ni-kum a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI en-um-a-šur IGI a-ḫu-ni sà-ak-li-a tap-pá-i-ni